Rayton is 'n dorp in noordoostelike Gauteng, Suid-Afrika en is naby Cullinan. Die dorp was die setel van die Nokeng tsa Taemane Plaaslike Munisipaliteit, maar laasgenoemde, asook die Metsweding-distriksmunisipaliteit is in Mei 2011 ontbind en by Tshwane geïnkorporeer, dus Rayton ook. Die dorp dien tans as 'n slaapdorp vir mense wat in Pretoria werk. Die dorp is in 1903 gestig toe die Montrose Mynmaatskappy 'n deel van die plaas Elandshoek verkry het en is vernoem na mev Ray Wollaston. Sy was die eggenote van kol. Wollaston, destyds hoofbestuurder van die Cullinanmyn. Die R515-streeksroete verbind die dorp met die N4-nasionale pad en Cullinan. Lys van dorpe in Suid-Afrika "Hoofplek Rayton". Sensus 2011. Ensiklopedie van Suidelike Afrika, Eric Rosenthal, 1967. Op Pad in Suid-Afrika. B.P.J. Erasmus. 1995. ISBN 1-86842-026-4